Una tovalleta u tovallota (tamién dita sarvilleta) ye una pieza quadrada de teixiu, a sobén a chuego con o mantel, que s'emplega en a mesa ta ixugar-se os labios y as mans. Modernament existen tamién tovalletas de papel, que no se limpian sino que se chitan a la vasuera dimpués de cada uso. Istas zagueras son habituals en restaurants economicos, locals de virolla rapida y tabiernas, a más d'estar cada vegada mas freqüents en muitas casas.